Ο **Αλεξέι Νίκολιτς** (σλοβένικα: Aleksej Nikolić) (γενν. 21 Φεβρουαρίου 1995) είναι Σλοβένος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Σαν Πάμπλο Μπούργος.

Επαγγελματική σταδιοδρομία
--------------------------

Ο Νίκολιτς το Νοέμβριο του 2011 εντάχθηκε στην βοσνιακή ΟΚΚ Σπαρς.

Στις 25 Φεβρουαρίου 2013 υπέγραψε νέο τετραετές συμβόλαιο με την ΟΚΚ Σπαρς.

Στις 7 Ιουλίου 2015, υπέγραψε τετραετές συμβόλαιο με τη γερμανική Μπρόζε Μπάμπεργκ. Αγωνίστηκε επίσης με την θυγατρική της ομάδα, την Μπάουναχ Γιανγκ Πάικς, στη δεύτερη κατηγορία. Ήταν υποψήφιος για πρόωρη είσοδο στο NBA Ντραφτ του 2016, αλλά αργότερα αφαίρεσε το όνομά του από τη λίστα.

Στις 10 Ιουλίου 2018, υπέγραψε τριετές συμβόλαιο με την Παρτίζαν Βελιγραδίου.

Στις 9 Αυγούστου 2019, υπέγραψε μονοετή επέκταση συμβολαίου με την Παρτίζαν και στη συνέχεια δόθηκε δανεικός στην ιταλική Ουνιβέρσο Τρεβίζο Μπάσκετ. Στις 10 Μαΐου 2020, έληξε ο δανεισμός του και επέστρεψε στην Παρτίζαν.

Στις 27 Ιουλίου 2021, υπέγραψε με την Σαν Πάμπλο Μπούργος.

Εθνική ομάδα
------------

Ο Νίκολιτς έπαιξε με τις «μικρές» εθνικές Σλοβενίας Κ16, Κ18 και Κ20.

Ως μέλος της Εθνικής Σλοβενίας ανδρών, ο Νίκολιτς αγωνίστηκε στο Παγκόσμιο Κύπελλο του 2014, όπου έπαιξε τρία παιχνίδια, μεταξύ των οποίων και αυτό με τις ΗΠΑ. Αγωνίστηκε επίσης στα Ευρωμπάσκετ του 2017, όπου η Σλοβενία το κατέκτησε και του 2022, καθώς και στους Ολυμπιακούς Αγώνες του 2020.

Προσωπική ζωή
-------------

Ο Νίκολιτς είναι σερβικής καταγωγής. Ο Αλεξέι είναι γιος του Νταβίντ (καταγωγής από το Λέσκοβατς) και της Γιάνα Νίκολιτς. Ο πατέρας του ήταν καλαθοσφαιριστής και στη συνέχεια βοηθός προπονητή της Εθνικής Σλοβενίας από το 2004 έως το 2006. Ο αδελφός του, Μίτγια, είναι επίσης επαγγελματίας καλαθοσφαιριστής.

Παραπομπές
----------

1. ↑  web.legabasket.it/player/NIK-ALE-95/.
2. ↑  *RealGM*. 28048. Ανακτήθηκε στις 4  Απριλίου 2022.
3. ↑  «Nikolić Aleksej potpisao prvi profesionalni ugovor». *kkspars.com*. Αρχειοθετήθηκε από το πρωτότυπο στις 10 Απριλίου 2015. Ανακτήθηκε στις 5 Απριλίου 2015.
4. ↑  «Brose Baskets verpflichten Aleksej Nikolić». *brosebaskets.de*. Αρχειοθετήθηκε από το πρωτότυπο στις 11 Ιουλίου 2015. Ανακτήθηκε στις 10 Ιουλίου 2015.
5. ↑  Release, Official. «Thirty-three international early-entry candidates withdraw from Draft». *NBA.com*. Αρχειοθετήθηκε από το πρωτότυπο στις March 19, 2019.. Ανακτήθηκε στις 2016-11-24.
6. ↑  «Aleksej Nikolić tri godine u Partizanu». *kkpartizan.rs*. 10 Ιουλίου 2018. Ανακτήθηκε στις 10 Ιουλίου 2018.
7. ↑  «KK Partizan extends Aleksej Nikolic, loans him to Treviso» (στα αγγλικά). *Sportando*. August 9, 2019.. Ανακτήθηκε στις September 9, 2019.
8. ↑  «Plejmejker se vratio u Partizan» (στα σέρβικα). *b92.net*. 10 May 2020.. Ανακτήθηκε στις 10 May 2020.
9. ↑  «Aleksej Nikolić se suma a la dirección de juego burgalesa». *sanpabloburgos.com* (στα Αγγλικά). 27 Ιουλίου 2021. Αρχειοθετήθηκε από το πρωτότυπο στις 22 Ιανουαρίου 2022. Ανακτήθηκε στις 6 Αυγούστου 2021.
10. ↑  «Aleksej Nikolić». *archive.fiba.com*. FIBA. Ανακτήθηκε στις 11 Ιουλίου 2015.
11. ↑  «Aleksej Nikolic - Player Profile - FIBA.basketball». *fiba.basketball*.
12. ↑  «SRBI KOVAČI TUĐE MEDALJE Lako je Slovencima kad su im glavni ljudi iz zemlje košarke». Blic.
13. ↑  «Po NBA standardima». Danas.
14. ↑  Словенац Алексеј Николић нови кошаркаш Партизана, парафирао трогодишњи уговор

Εξωτερικοί σύνδεσμοι
--------------------

* Προφίλ στο aba-liga.com